CELEX: 62012CA0336
Language: sl
Date: 2013-10-10 00:00:00
Title: Zadeva C-336/12: Sodba Sodišča (deseti senat) z dne 10. oktobra 2013 (predlog za sprejetje predhodne odločbe Østre Landsret – Danska) – Ministeriet for Forskning, Innovation og Videregående Uddannelser proti Manova A/S (Predlog za sprejetje predhodne odločbe — Javna naročila — Direktiva 2004/18/ES — Načelo enakega obravnavanja — Omejeni postopek — Razpis — Zahteva za vključitev zadnje objavljene bilance v kandidaturo — Neobstoj te bilance v kandidaturi nekaterih kandidatov — Možnost, da naročnik te kandidate pozove k predložitvi navedene bilance po izteku roka, določenega za predložitev kandidatur)

23.11.2013   
            
            
               SL
            
            
               Uradni list Evropske unije
            
            
               C 344/34
            
         Sodba Sodišča (deseti senat) z dne 10. oktobra 2013 (predlog za sprejetje predhodne odločbe Østre Landsret – Danska) – Ministeriet for Forskning, Innovation og Videregående Uddannelser proti Manova A/S
   (Zadeva C-336/12) (1)
   
   (Predlog za sprejetje predhodne odločbe - Javna naročila - Direktiva 2004/18/ES - Načelo enakega obravnavanja - Omejeni postopek - Razpis - Zahteva za vključitev zadnje objavljene bilance v kandidaturo - Neobstoj te bilance v kandidaturi nekaterih kandidatov - Možnost, da naročnik te kandidate pozove k predložitvi navedene bilance po izteku roka, določenega za predložitev kandidatur)
   2013/C 344/59
   Jezik postopka: danščina
   
      Predložitveno sodišče
   
   Østre Landsret
   
      Stranki v postopku v glavni stvari
   
   
      Tožeča stranka: Ministeriet for Forskning, Innovation og Videregående Uddannelser
   
      Tožena stranka: Manova A/S
   
      Predmet
   
   Predlog za sprejetje predhodne odločbe – Østre Landsret – Razlaga Priloge II B k Direktivi 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (posebna izdaja v slovenščini, poglavje 6, zvezek 7, str. 132) – Načelo enakega obravnavanja – Naročnik, ki je kot pogoj za predizbor določil, da mora kandidat predložiti svojo zadnjo bilanco – Poziv naročnika, naslovljen na kandidate, ki kandidaturi v predizbirnem postopku niso priložili svoje zadnje bilance, naj predložijo manjkajoče bilance, čeprav se je rok za predložitev kandidatur v predizbirnem postopku že iztekel
   
      Izrek
   
   Načelo enakega obravnavanja je treba razlagati tako, da ne nasprotuje temu, da naročnik po izteku roka za predložitev kandidatur v postopku javnega naročila pozove kandidata, naj predloži dokumentacijo, ki opisuje njegov položaj, kot je objavljena bilanca, katere obstoj pred iztekom roka, določenega za predložitev kandidature, je mogoče objektivno preveriti, če razpisna dokumentacija tega naročila ni izrecno določala, da jo je treba predložiti, sicer se kandidatura zavrže. Tak poziv ne sme neupravičeno koristiti ali škodovati enemu ali več kandidatom, na katere je bil naslovljen.
   
      (1)  UL C 287, 22.9.2012.